《诗酒六首 其五》
宋代·华镇

残醉偶思京辇下，戏言堪入和章中。词因公度李道可，印借梦卿成孺翁。

荒怪定逾诗律外，风流谁笔笑林丛。张而不弛非文武，莞尔牛刀未可空。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。